Diari Oficial de la Generalitat Valenciana


Sumari del DOGV 2285, del 09-06-1994 (1994/831661)

DECRET 91/1994, de 24 de maig, del Govern Valencià, pel qual s'acorda l'adquisició per la Generalitat Valenciana d'una parcel.la rústica situada a la partida del Barranquet del terme municipal de Carcaixent.
---------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1994/05/24/91/dof/vci/html**

### Dades del document

Número de DOGV
:   2285

Data del DOGV
:   09-06-1994

Secció del DOGV
:   DISPOSICIONS GENERALS

Número del document
:   1994/831661


Data del document
:   24-05-1994

Organisme emissor
:   Conselleria d'Economia i Hisenda

Tipus de document
:   Decret

DECRET 91/1994, de 24 de maig, del Govern Valencià, pel qual s'acorda l'adquisició per la Generalitat Valenciana d'una parcel·la rústica situada a la partida del Barranquet del terme municipal de Carcaixent. [94/3851]  
En el marc de la política de la Generalitat Valenciana de foment de la capacitació i experimentació de joves agricultors i d'agricultors professionals, la Generalitat Valenciana està interessada en l'adquisició d'una finca rústica situada al terme municipal de Carcaixent (València), partida del Barranquet, amb una superfície de 3 fanecades i 1 quartó, que confronta amb altres terrenys propietat de la Generalitat Valenciana.  
La necessitat de l'adquisició esmentada es justifica per la finalitat d'ampliar l'explotació del Centre de Capacitació Agrària de Carcaixent.  
L'adquisició en qüestió comporta la renúncia per part de la Generalitat Valenciana en favor del venedor d'una sèrie de drets dels quals és titular, cosa que exigeix l'aprovació per Decret del Govern Valencià.  
D'acord amb el que disposen els articles 29.2 i 30 de la Llei 3/1986, de 24 d'octubre, de Patrimoni de la Generalitat Valenciana, i l'article 14.1 de la Llei de Règim Jurídic de les Administracions Públiques i del Procediment Administratiu Comú, ateses les valoracions i els informes que consten en l'expedient, a proposta del conseller d'Economia i Hisenda, amb la deliberació prèvia del Govern Valencià en la reunió del dia 24 de maig de 1994,  
DECRETE:  
Article primer  
Acordar l'adquisició mitjançant contractació directa a títol onerós i en virtut de compra-venda de la parcel·la rústica que a continuació es descriu:   
Tros de terreny de forma sensiblement rectangular, la superfície del qual és de tres fanecades i un quartó. Confronta: nord, parcel·la núm. 64, propietat de la Generalitat Valenciana, sud, part de la parcel·la núm. 62 de la qual se segrega aquest terreny, est, parcel·la núm. 64,e. propietat de la Generalitat Valenciana, i oest, parcel·la núm. 63, propietat de la Generalitat Valenciana;  
Aquesta finca se segrega, perquè d'ara endavant forme finca registral independent de la que a continuació es descriu:  
Vuit fanecades, un quartó i quaranta braces, setanta àrees, vint-i-tres centiàrees, de terra d'horta, amb dret proporcional a la superfície expressada, al pou, la sènia i bassa per al reg, casa d'habitació i altres servituds de la totalitat de l'hort de què formà part, situades al terme municipal de Carcaixent, partida del Barranquet o Albrells. Confronta: pel nord, amb terres del marqués de Colomina, caminal del marqués enmig, pel sud, les de la Sra. Antonia Guillem i el Sr. Vicente Amador, camí enmig per aquest límit, camí de la partida i terres del Sr. Pascual Martínez Navarro, per l'est, les del Sr. Hilario Esparza i el marqués de Colomina, i per l'oest, altres del Sr. Vicente Amador.  
Figura inscrita en el Registre de la Propietat d'Alzira, a nom del Sr. Francisco Biosca Llinares i de la Sra. Rosa Boluda Huguet, al tom 113, llibre 23 de Carcaixent, foli 20, finca 4.099, inscripció 3ª.  
Aquesta finca rústica es troba lliure de càrregues i gravàmens.  
Article segon  
La compra, que necessàriament es formalitzarà en escriptura pública, es realitzarà per un preu d'un milió nou-centes mil pessetes (1.900.000 PTA) i la renúncia en favor del venedor dels drets a una casa, pou i sènia, bassa per a reg i servitud de pas corresponents a una parcel·la de terra de trenta-una àrees i setze centiàrees situada a Carcaixent, partida del Barranquet, valorats en dues-centes noranta-quatre mil quatre-cen-tes vint-i-nou pessetes (294.429 PTA).  
Les despeses i els impostos que se'n deriven seran pagats per les parts, segons la llei.  
Article tercer  
El Servei de Patrimoni de la Direcció General de Patrimoni i Nòmines realitzarà els tràmits necessaris per a fer efectiu el que disposa aquest decret.   
València, 24 de maig de 1994  
El president de la Generalitat Valenciana,  
JOAN LERMA I BLASCO  
El conseller d'Economia i Hisenda,  
AURELIO MARTÍNEZ ESTÉVEZ


Còpia Permalink ELI